Vlad Voiculescu, sugestii pentru guvern: Casele RAPPPS, hotelurile statului și șoferii din ministere să fie puși la dispoziția doctorilor și asistentelor din linia 1

Vlad Voiculescu, președintele organizației PLUS București, și Oana Țoiu, membră a conducerii centrale a partidului, cer guvernului să ia o serie de decizii prin care active ale statului, dar și personal ne-esențial, să fie pus la dispoziția medicilor, biologilor și asistentelor care lucrează în linia întâi a luptei cu coronavirusul.

Cei doi au criticat răspunsul guvernului la epidemia de criză: La câteva săptămâni de vârful crizei, medici, asistentele și infirmierele pică pe capete. Mai mult, oamenii aceștia își pun familiile în pericol. Mulți au acasă părinți în vârstă, copii și familii pe care pur și simplu nu vor să îi pună în pericol. Ieri a murit soțul de 52 de ani al unei asistente medicale de la Suceava pe care au trimis-o acasă refuzându-i testarea. Statul a eșuat până acum în a avea grijă de acești oameni. Pe organizare, dezastru. Pe achiziții de materiale de protecție, praf”.

Postarea lui Vlad Voiculescu pe Facebook:

1. #RAPPS să pună la dispoziție apartamentele de protocol? Domnule Orban, haideți cu lista completă a imobilelor, repejor. O au la SGG.

2. #Hotelurile deținute de stat să fie de asemenea puse la dispoziția personalului medical și pentru izolarea românilor veniți din țările cu risc; Haideți cu o listă a acestora și spuneți-ne de ce trebuie să plătească statul 50 euro/zi la hoteluri private înainte să le folosim pe ale statului?

3. #Șoferii alocați distinșilor demnitarilor care în această perioadă pot de asemenea lucra online, pot fi puși la dispoziția personalului medical, pentru ruta cazare-spital, cu echipamente de protecție. Sunt peste 350 de șoferi desemnați doar pentru Parlament (inclusiv pentru birourile parlamentarilor).

Până la urmă… nu statul a trebuit să își închidă sau reducă drastic activitatea, să își trimită oamenii în somaj ca să poată rezista, să renegocieze zeci sau sute de contracte în timp record doar ca să nu trebuiască să închidă de tot.

Foto: Vlad Voiculescu / Facebook